Björgunarsveitarfólk á störfum á hálendinu . FBL / Vilhelm Byggðarráð Rangárþings eystra hefur ítrekað athugasemdir vegna áforma stjórnvalda um stofnun þjóðgarðs á miðhálendinu . Byggðarráðið vitnar í fyrri bókun þar sem minnt var á að nefnd sem umhverfis - og auðlindaráðherra skipaði vorið 2018 hafi verið að vinna að því hvernig eigi að stofna miðhálendisþjóðgarð yfirleitt . „ Svo virðist sem gleymst hafi að velta því fyrir sér hvort það ætti að fara í þá vegferð , “ segir byggðarráðið . Borið hafi á því að sveitarfélög séu neikvæð : „ Það er vel skiljanlegt á margan hátt og eðlilegt að sveitarfélög fari í baklás þegar þverpólitísk nefnd er byrjuð að vinna að skipulagsmálum sveitarfélaga til dæmis með að ákvarða mörk nýs þjóðgarðs , aðkomuleiðir , áningarstaði og uppbyggingu . Það er og á að vera hlutverk sveitarfélaganna . “ " Með stofnun þjóðgarðs á miðhálendinu er verið að færa hluta skipulagsvalds sveitarfélaganna yfir til stjórnunar - og verndaráætlana sem binda hendur sveitarfélaganna hvað varðar uppbyggingu innviða og vernd og nýtingu á umræddum svæðum , “ segir í bókun Skagfirðinga . Umhverfis - og auðlindaráðherra vonast til að hægt verði að ljúka friðlýsingum á fimm svæðum í verndarflokki rammaáætlunar um mitt næsta ár . Efnahagslegur ávinningur tólf friðlýstra svæða á síðasta ári var 33,5 milljarðar .